สวัสดีคะ ก่อนมาทำการรักษา คือล้มมีเสียงดังออกมาที่หลังเข่าขวา และพยุงตัวเดินไม่ได้ เดินกะเผล็กๆตลอด เป๋ๆ การรักษามี2รพ.คะ ไม่ขอเอ่ยชื่อรพ.นะคะ 8/3/63 ที่แรกแจ้งว่า เป็นนรองกระดูกเข่าเสื่อม 12/3/63 ยื่นใบส่งตัวใช้สิทธิประกันสังคม รพ.นี้ที่ใช้สิทธิ ส่งx-rayกระดูกปกติไม่หักแต่แจ้งว่า อาจจะกล้ามเนื้อเอ็นเข่าฉีกขาด 13/3/63 เจ้าหน้าที่รพ.แจ้งให้มาทำเอ็มอาร์ไอในวันที่17 17/3/63 ทำMRIที่หัวเข่า มาฟังผลอีก1อาทิตย์ 26/3/63 ที่รักษาเป็นรพ.ที่สอง แจ้งผลจากMRIเป็นภาษาอังกฤษ ไม่มีฟิล์มแจ้งว่า เอ็นไขว้หน้าไขว้หลัง ปกติดีไม่ฉีกขาดแต่นรองข้อเข่าฉีกขาด นัดดูอาการอีก1เดือน ถ้าไม่ดีขึ้นก็ต้องทำการผ่าตัด ซึ่งไม่อยากผ่าตัดเลยคะ มันจะกระทบกับการทำงาน ต้องพักฟื้นนานเป็นเดือน อยากจะให้มันหายเอง กายภาพบำบัด ทานอาหารเสริมกับยาของเอาเอง คือ ที่ดิฉันสงสัยตั้งแต่วันที่8มี.ค.ที่แรกบอกว่านรองกระดูกเข่าเสื่อม ห่างกันเพียง19วันที่สองบอกว่านรองข้อเข่าฉีกขาด มีอาหารเสริมตัวไหนช่วยได้บ้างคะ ตอนนี้มีอยู่ Betacal collakenk,กลูโคซามีน1500mg,dd oil,ENEL Calmag หรือถ้าจำเป็นต้องผ่า มีแนวทางอย่างไรบ้างช่วยชี้แจงให้ทราบด้วยคะ ขอบพระคะ
สวัสดีค่ะ นรองข้อเข่าฉีกขาดเป็นการบาดเจ็บที่พบได้บ่อยโดยเฉพาะอย่างยิ่งในหมู่นักกีฬาที่ต้องมีการใช้ข้อเข่ามากๆ หรือเกิดตามหลังอุบัติเหตุได้เช่นกันโดยการรักษานั้นเบื้องต้นอาจจะให้ฟื้นฟูสมรรถภาพของข้อเข่าโดยการพักการใช้งาน และรับประทานยาแก้ปวด ยาแก้อักเสบ และแพทย์จะนัดกลับไปติดตามอาการอีกครั้งว่าการฉีกขาดเป็นมากขึ้นหรือไม่ ถ้ายังคุมไม่อยู่ด้วยการพักฟื้น ก็อาจจะมีข้อบ่งชี้ในการผ่าตัดเพื่อทดแทนเส้นเอ็นเส้นเก่าที่มีการฉีกขาด หากไม่ได้รับการผ่าตัดอย่างเหมาะสมเมื่อมีข้อบ่งชี้ อาจส่งผลต่อการทำงานของเข่าและการเคลื่อนไหวในอนาคตโดยเรื่องของการวินิจฉัยนั้น อาจจะบอกได้ชัดเจนจาก MRI หรือการทำเอ็กซเรย์คอมพิวเตอร์ที่บริเวณข้อเข่า แนะนำสอบถามแพทย์ที่ดูแลโดยตรงอีกครั้ง และทำตามคำแนะนำของแพทย์ผู้เชี่ยวชาญด้านกระดูกและข้อนะคะ